Legislatívne uznesenie Európskeho parlamentu o podnete Belgického kráľovstva na prijatie rámcového rozhodnutia Rady o uznaní a vykonaní v Európskej únii zákazov vyplývajúcich z odsúdení za sexuálne delikty spáchané na deťoch (14207/2004 - C6-0244/2004 - 2004/0818(CNS))



Úradný vestník 298 E , 08/12/2006 S. 0220 - 0223



P6_TA(2006)0236 Zákazy vyplývajúce z odsúdení za sexuálne delikty spáchané na deťoch * Legislatívne uznesenie Európskeho parlamentu o podnete Belgického kráľovstva na prijatie rámcového rozhodnutia Rady o uznaní a vykonaní v Európskej únii zákazov vyplývajúcich z odsúdení za sexuálne delikty spáchané na deťoch (14207/2004 — C6-0244/2004 — 2004/0818(CNS)) (Konzultačný postup) Európsky parlament, - so zreteľom na podnet Belgického kráľovstva (14207/2004) [1], - so zreteľom na článok 34 ods. 2 písm. b) a článok 31 ods. 1 písm. a) Zmluvy o EÚ, - so zreteľom na článok 39 ods. 1 Zmluvy o EÚ, podľa ktorého Rada konzultovala s Európskym parlamentom (C6-0244/2004), - so zreteľom na stanovisko Výboru pre právne veci k navrhnutému právnemu základu, - so zreteľom na článok 93, článok 51, článok 41 ods. 4 a článok 35 rokovacieho poriadku, - so zreteľom na správu Výboru pre občianske slobody, spravodlivosť a vnútorné veci a stanovisko Výboru pre právne veci (A6-0068/2006), 1. schvaľuje zmenený a doplnený podnet Belgického kráľovstva; 2. vyzýva Radu, aby text zodpovedajúcim spôsobom zmenila a doplnila; 3. vyzýva Radu, aby oznámila Európskemu parlamentu, či má v úmysle odchýliť sa od ním schváleného textu; 4. žiada Radu o opätovnú konzultáciu ak má v úmysle podstatne zmeniť a doplniť podnet Belgického kráľovstva; 5. vyzýva, aby sa na základe článku 65 písm. a) Zmluvy o ES prijalo obdobné ustanovenie vzhľadom na jasné prekrývanie sa otázok súvisiacich so súdnou spoluprácou v trestnoprávnych a občianskoprávnych veciach; 6. poveruje svojho predsedu, aby túto pozíciu postúpil Rade a Komisii, ako aj vláde a parlamentu Belgického kráľovstva a vládam a parlamentom ostatných členských štátov. TEXT PREDLOŽENÝ BELGICKÝM KRÁĽOVSTVOM | POZMEŇUJÚCE A DOPLŇUJÚCE NÁVRHY EURÓPSKEHO PARLAMENTU | Pozmeňujúci a doplňujúci návrh 1 Citácia 1 so zreteľom na Zmluvu o Európskej únii, najmä na jej článok 31 písm. a) a článok 34 ods. 2 písm. b); | so zreteľom na Zmluvu o Európskej únii, a najmä na jej článok 31 ods. 1 písm. a) a c) a článok 34 ods. 2 písm. b); | Pozmeňujúci a doplňujúci návrh 2 Odôvodnenie 5 (5) Boj proti sexuálnemu zneužívaniu detí a detskej pornografii a najmä prevencia rizika recidívy v tejto veci musí byť prioritou únie. V tejto oblasti rámcové rozhodnutie 2004/68/JAI Rady z 22. decembra 2003 o boji proti sexuálnemu zneužívaniu detí a detskej pornografii položilo základ, v súlade so zásadou subsidiarity, minimálneho spoločného prístupu únie ohľadom trestných deliktov, najmä čo sa týka typu sankcie a zákazu, ktoré musia byť upravené vnútroštátnymi právnymi predpismi. Zásadu vzájomného uznávania musí byť možné uplatňovať na zákaz vykonávať, dočasne alebo definitívne, profesionálne činnosti spojené s dozorom nad deťmi, ako je vyjadrené v tomto rámcovom rozhodnutí, ak tento zákaz vyplýva z trestného odsúdenia za jeden z deliktov spojených so sexuálnym zneužívaním detí a detskou pornografiou. | (5) Keďže v rámci toho istého členského štátu a v celej Európskej únii existuje široký rozsah možných zákazov vyplývajúcich z odsúdení za trestné činy a spôsob a metódy uplatňovania týchto sankcií sa môžu podstatne odlišovať, mali by sa uprednostniť oblasti, kde už majú členské štáty spoločný základ. Boj proti sexuálnemu zneužívaniu detí a detskej pornografii a najmä prevencia rizika recidívy v tejto veci musí byť prioritou Únie. V tejto oblasti rámcové rozhodnutie Rady 2004/68/SVV z 22. decembra 2003 o boji proti pohlavnému zneužívaniu detí a detskej pornografii položilo v súlade so zásadou subsidiarity základ minimálneho spoločného prístupu EÚ ohľadom trestných deliktov, najmä čo sa týka typu sankcie a zákazu, ktoré musia byť upravené vnútroštátnymi právnymi predpismi. Zásadu vzájomného uznávania musí byť možné uplatňovať okrem iného na zákaz vykonávať, dočasne alebo definitívne, profesionálne činnosti spojené s dozorom nad deťmi, ako je vyjadrené v tomto rámcovom rozhodnutí, ak tento zákaz vyplýva z trestného odsúdenia za jeden z deliktov spojených so sexuálnym zneužívaním detí a detskou pornografiou. | Pozmeňujúci a doplňujúci návrh 3 Článok 2 písmeno c) c)"zákaz" je zákaz vykonávať, dočasne alebo definitívne, profesionálne činnosti spojené s dozorom nad deťmi, uvedený v článku 5 ods. 3 rámcového rozhodnutia Rady 2004/68/JAI z 22. decembra 2003 o boji proti sexuálnemu zneužívaniu detí a detskej pornografii, ktorý vyplýva z odsúdenia za delikt uvedený v článku 1 ods. 1; | c)"zákaz" je zákaz vykonávať, dočasne alebo definitívne, profesionálne činnosti spojené s dozorom nad deťmi, uvedený v článku 5 ods. 3 rámcového rozhodnutia Rady 2004/68/SVV z 22. decembra 2003 o boji proti pohlavnému zneužívaniu detí a detskej pornografii, a vykonávať iné činnosti ako dozor nad deťmi vo verejných alebo súkromných inštitúciách, ktoré vykonávajú dozor nad deťmi alebo s nimi pracujú, ktorý vyplýva z odsúdenia za delikt uvedený v článku 1 ods. 1; | Pozmeňujúci a doplňujúci návrh 4 Článok 2 písmeno d) d)"ústredný orgán" je orgán ustanovený podľa článku 2 rozhodnutia Rady z [...] o výmene informácií vyňatých z trestného registra; | d)"ústredný orgán" je orgán ustanovený podľa článku 1 rozhodnutia Rady z [...] o výmene informácií vyňatých z trestného registra; | Pozmeňujúci a doplňujúci návrh 5 Článok 3 odsek -1 (nový) | -1. Pokiaľ to umožňujú príslušné medzinárodné nástroje vzájomnej právnej pomoci v trestných veciach, zákazy vydané tretími krajinami sa zaznamenajú v trestnom registri. | Pozmeňujúci a doplňujúci návrh 6 Článok 3 Členské štáty prijmú potrebné opatrenia na zabezpečenie toho, aby bol každý zákaz zaznamenaný v trestnom registri. | 2. Členské štáty prijmú potrebné opatrenia na zabezpečenie toho, aby bol každý zákaz vrátane každého zákazu vydaného inými členskými štátmi zaznamenaný v trestnom registri. | Pozmeňujúci a doplňujúci návrh 7 Článok 4 odsek 1 1. Keď ústredný orgán vydávajúceho štátu informuje iný členský štát o trestnom registri na základe medzinárodných pravidiel uplatňovaných na vzájomnú pomoc v trestných veciach, uvedie takisto zákaz nachádzajúci sa v trestnom registri. | 1. Keď ústredný orgán vydávajúceho štátu informuje iný členský štát o registri trestov na základe medzinárodných pravidiel uplatňovaných na vzájomnú pomoc v trestných veciach a v súlade s rozhodnutím Rady 2005/876/SVV z 21. novembra 2005 o výmene informácií z registra trestov [2] uvedie takisto zákaz nachádzajúci sa v registri trestov. | Pozmeňujúci a doplňujúci návrh 8 Článok 5 Keď je v rámci uplatňovania tohto rámcového rozhodnutia predložená žiadosť o trestný register členského štátu, v súlade s vnútroštátnym právom, s cieľom získať informácie o štátnom príslušníkovi iného členského štátu, táto žiadosť je systematicky adresovaná ústrednému orgánu členského štátu, ktorého je dotknutá osoba štátnym príslušníkom. | Keď je v rámci uplatňovania tohto rámcového rozhodnutia predložená žiadosť o výpis z registra trestov členského štátu v súlade s vnútroštátnym právom s cieľom získať informácie o štátnom príslušníkovi iného členského štátu alebo o osobe s bydliskom v inom členskom štáte vrátane prípadov, keď sa proti takýmto osobám nevedie žiadne trestné konanie pred súdom, táto žiadosť je systematicky adresovaná ústrednému orgánu členského štátu, ktorého je dotknutá osoba štátnym príslušníkom alebo kde má svoje bydlisko. | Pozmeňujúci a doplňujúci návrh 9 Článok 5 odsek 1 a (nový) | 1a. Keď je v rámci uplatňovania tohto rámcového rozhodnutia v súlade s vnútroštátnym právom predložená žiadosť o výpis z registra trestov členského štátu s cieľom získať informácie o štátnom príslušníkovi viac ako jedného štátu, táto žiadosť sa vždy predkladá ústrednému orgánu členského štátu, ktorého štátnym príslušníkom je dotknutá osoba. | Pozmeňujúci a doplňujúci návrh 10 Článok 7 názov Dôvody neuznávania alebo nevykonávania | Dôvody neuznávania, nevykonávania alebo úpravy zákazu | Pozmeňujúci a doplňujúci návrh 11 Článok 7 písmeno c a) (nové) | ca)sa na delikt, ktorý je príčinou zákazu vzťahuje vo vykonávajúcom členskom štáte amnestia. | Pozmeňujúci a doplňujúci návrh 12 Článok 7 odsek 1 a (nový) | 1a. Ak dĺžka trvania zákazu prevyšuje maximálnu hranicu stanovenú právnymi predpismi vykonávajúceho štátu za rovnaký delikt, dĺžka trvania vykonaného zákazu sa skráti na toto maximum. | Pozmeňujúci a doplňujúci návrh 13 Článok 8 odsek 1 1. Na vykonávanie zákazu nepožaduje príslušný orgán vykonávajúceho štátu iné formality než formulár B uvedený v článku 4 ods. 2 rozhodnutia Rady z [...] o výmene informácií vyňatých z trestného registra. | 1. Na vykonávanie zákazu nepožaduje príslušný orgán vykonávajúceho štátu iné formality než formulár uvedený v článku 3 ods. 2 rozhodnutia Rady z [...] o výmene informácií vyňatých z registra trestov. | Pozmeňujúci a doplňujúci návrh 14 Článok 8 odsek 2 2. Ak je dĺžka trvania zákazu väčšia než maximálna hranica stanovená právnymi predpismi vykonávajúceho štátu pre rovnaký delikt, dĺžka trvania vykonaného zákazu je skrátená na toto maximum. | vypúšťa sa | [1] Zatiaľ neuverejnené v úradnom vestníku. [2] Ú. v. EÚ L 322, 9.12.2005, s. 33. --------------------------------------------------